Home

= **Bun venit**! = Suntem la... = Ştiinţa şi cunoaştere – proporţii, echilibre si reacţii esenţiale ale vieţii =

**Motto**:
,,Viaţa este ţesută din aer, cu ajutorul luminii.” JACOBUS MOLESCHOTT Fiziolog si filozof olandez din veacul al XIX-lea.

Substanţele chimice se află în stelele, planetele, sateliţii şi meteoriţii din galaxia noastră şi din alte galaxii, în corpurile vieţuitoarelor, în aerul, apa şi alimentele consumate zilnic – fără de care schimburile vitale dintre organismele vii şi mediul lor de viaţă ar fi imposibile. Învăţăm fără încetare de la natură, ca nişte ucenici sârguincioşi, ştiind că ,,meşterul” a străbătut milioane de ani de încercări pentru a-şi breveta invenţiile. Ele sunt rodul fericit al selecţiei naturale, al acelei crude, dar fără greş metode prin care natura ajunge la perfecţiune, înlăturând tot cei nevolnic si nedesăvârşit, lăsând să supravieţuiască doar ceea ce ar putea ajuta specia să lupte mai bine pentru existenţă. Intr-o epoca de mari succese ale ştiinţelor tehnice, în care omul s-a înstrăinat în mod îngrijorător de natură, artificializând excesiv propriul său mediu de trai, etologia a apărut ca o încercare de a înţelege în mod raţional şi obiectiv viaţa animalelor sălbatice, aşa cum se desfăşoară ea în sânul naturii, şi implicit ca o încercare de a apăra împotriva tendinţelor ce duc la distrugerea ei. Societatea actuală pune fiecare membru al ei în situaţia de a gândi realizările şi informaţiile personale şi ale societăţii în procente. Prin urmare, pentru a înţelege valorile lor reale şi implicaţiile sociale de către fiecare persoană, este necesar ca încă de la o anumită vârstă să utilizeze aceste concepte care să ducă la formarea unei conştiinţe ecologice la nivelul elevului. Totodată apare necesitatea practică de a înţelege noţiunea de arie pentru a fi utilizată ulterior în practică, gospodăria personală, agricultură sau pentru a percepte anumite efecte ale unor fenomene naturale sau activităţi umane asupra ecosistemelor mediului şi a biosferei în ansamblul ei. Prin aceste calcule elevilor li se poate dezvolta simţul practic, economic, civic, spiritul de observaţie şi de decelare a informaţiilor. De asemenea le dezvoltă capacitatea de utilizare a informaţiilor mass-media, abilitatea de utilizare a mijloacelor moderne de informare, crescându-le abilitatea de muncă în echipă.